open-index/open-wikipedia-markdown huggingface dataset:
Μ.Γ.Σ. Γέφυρας

Ο **Μορφωτικός Γυμναστικός Σύλλογος Γέφυρας** είναι ελληνικό αθλητικό σωματείο που δραστηριοποιείται με έδρα τη Γέφυρα, κωμόπολη του Δήμου Χαλκηδόνος στη Θεσσαλονίκη. Επίσημο έτος ίδρυσής του είναι το 2012, οπότε και ανεξαρτητοποιήθηκε από τον Μακεδονικό Γέφυρας. Οι αθλητές του διαγωνίζονται με χρώματα το πορτοκαλί και το μαύρο. Στο έμβλημά του απεικονίζεται μία μπασκέτα. Έδρα του είναι το Κλειστό Γυμναστήριο του Δημοτικού Αθλητικού Κέντρου Γέφυρας, χωρητικότητας 350 καθήμενων θεατών. Ο σύλλογος νομικά αποτελεί τμήμα ερασιτεχνικής άθλησης. Καλλιεργεί τμήματα καλαθοσφαίρισης τόσο ενηλίκων ανδρών όσο και ακαδημίες νεαρότερων ηλικιακά αθλητών. Από το 2022 διατηρεί επιπλέον ακαδημίες πετοσφαίρισης.

## Ιστορική αναδρομή
### Περίοδοι σε εθνικές κατηγορίες

## Σήμα
Μέχρι το 2022 το τμήμα διέθετε δικό του επίσημο σήμα που απεικόνιζε μία μπασκέτα. Το 2022 η επωνυμία του συλλόγου άλλαξε, ενώ δημιούργησε και ακαδημία πετοσφαίρισης. Συνεπώς το σήμα εναρμονίστηκε με τις αλλαγές αυτές.


Αρχείο:K.S. Gefyras Basketball Logo.jpg|*έως το 2022*
Αρχείο:M.G.S. Gefyras Official Logo.jpg|*2022 μέχρι σήμερα*


## Τρέχουσα αγωνιστική περίοδος
Κατά την τρέχουσα αγωνιστική περίοδο, 2021-22, ο Κ.Σ. Γέφυρας έλαβαν μέρος στο Πρωτάθλημα της Β' Εθνικής Κατηγορίας Ανδρών που διοργάνωσε η Ελληνική Ομοσπονδία Καλαθοσφαίρισης. Ειδικότερα τοποθετήθηκε στο 2ο Όμιλο Βορρά, τον οποίο συνέθεσαν 16 σύλλογοι. Στο πλαίσιο αυτό συγκέντρωσε 22 νίκες και 4 ήττες, ολοκληρώνοντας την κανονική περίοδο στη 2η θέση της βαθμολογικής κατάταξης, πίσω από τον πρωτοπόρο Αίαντα Ευόσμου. Στη συνέχεια η Γέφυρα συμμετείχε σε δύο διαδοχικούς αγώνες κατάταξης, έναν εναντίον του έτερου δευτεραθλητή Βορρά, Αιόλου Τρικάλων/Γόμφων, και έναν εναντίων του νικητή του αντίστοιχου μπαράζ Νότου, της Φ.Ε.Α. Η ομάδα της Θεσσαλονίκης κέρδισε και τα δύο παιχνίδια, με σκορ 48-55  και 75-84 αντίστοιχα, με αποτέλεσμα να ήταν η πρώτη επιλαχούσα για την άνοδο στην Α2 Εθνική Κατηγορία εφόσον προέκυπτε κενή θέση μέσα στο καλοκαίρι. Η ευκαιρία όντως προέκυψε, ωστόσο η διοίκηση της ομάδας αποφάσισε την παραμονή της στη Β' Εθνική για οικονομικούς λόγους. Ταυτόχρονα ανακοινώθηκε η αλλαγή ονομασίας του συλλόγου από **Καλαθοσφαιρικός Σύλλογος Γέφυρας** σε **Μορφωτικός Γυμναστικός Σύλλογος Γέφυρας** για λόγους εναρμόνισης με νέο αθλητικό νόμο. 

Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Γέφυρας, χωρητικότητας 350 καθήμενων θεατών. Πρόεδρος του διοικητικού συμβουλίου είναι ο Νούλης Μπίσκας και έφοροι οι Τάκης Δημητριάδης και Θανάσης Ποιμενίδης. Καθήκοντα πρώτου προπονητή διατηρούσε μέχρι το Δεκέμβριο ο Ανδρέας Καραπιπερίδης με άμεσο συνεργάτη το Σταύρο Ευγενειάδη. Την υπόλοιπη αγωνιστική περίοδο την ομάδα καθοδήγησε ο Λευτέρης Χατζηκυριακίδης.

## Παραπομπές


## Εξωτερικοί σύνδεσμοι

* Μ.Γ.Σ. Γέφυρας, επίσημο ιστολόγιο.
* 
* 
* «Κλειστό Γυμναστήριο Δ.Α.Κ. Γέφυρας» , πληροφορίες στον ιστότοπο Gipeda.gr.



Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 2012
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ιδρύσεις ομάδων καλαθοσφαίρισης το 2012
Κατηγορία:Σωματεία Ε.ΚΑ.Σ.Θ.
Αστυνομική υπηρεσία της πόλης του Λος Άντζελες

250px|μικρογραφία|Το έμβλημα του LAPD
Η **Αστυνομική Υπηρεσία του Λος Άντζελες** (αγγλικά: *Los Angeles Police Department, LAPD*) είναι το κύριο αστυνομικό τμήμα του Λος Άντζελες. Στελεχώνεται με 9.974 αστυνομικούς και 3.000 μέλη πολιτοφυλακής. Είναι το τρίτο μεγαλύτερο αστυνομικό τμήμα στις Ηνωμένες Πολιτείες, μετά το Αστυνομικό Τμήμα της Νέας Υόρκης και το Αστυνομικό Τμήμα του Σικάγου.

Ανεξάρτητες εξεταστικές επιτροπές έχουν καταγράψει ιστορικό αστυνομικής βιαιότητας, διαφθοράς και διακρίσεων. Το 2001, το Υπουργείο Δικαιοσύνης συνήψε διάταγμα συναίνεσης με το LAPD σχετικά με τις συστηματικές παραβιάσεις των πολιτικών δικαιωμάτων και την έλλειψη λογοδοσίας. Ως αποτέλεσμα σημαντικών μεταρρυθμίσεων, το διάταγμα καταργήθηκε το 2013.

## Ιστορία

## Παραπομπές


## Εξωτερικοί σύνδεσμοι

* 

Κατηγορία:Λος Άντζελες
Κατηγορία:Αστυνομία
Αστυνομική υπηρεσία της πόλης της Νέας Υόρκης

Η **Αστυνομική Υπηρεσία της Νέας Υόρκης** (**New York City Police Department**, **NYPD**), είναι η κύρια υπηρεσία επιβολής του νόμου στην πόλη της Νέας Υόρκης. Ιδρύθηκε στις 23 Μαΐου 1845, είναι το μεγαλύτερο και ένα από τα παλαιότερα αστυνομικά τμήματα στις Ηνωμένες Πολιτείες.  Εδρεύει στο Police Plaza 1, στο Park Row στο Κάτω Μανχάταν. Μονάδες του NYPD περιλαμβάνουν τη Μονάδα Υπηρεσιών Έκτακτης Ανάγκης, K9, λιμενική αστυνομία, αεροπορική υποστήριξη, αντιτρομοκρατική, δίωξη ναρκωτικών κλπ.
250px|μικρογραφία|Το έμβλημα του NYPD
Απασχολεί περίπου 55.000 άτομα, συμπεριλαμβανομένων σχεδόν 35.000 ένστολων αξιωματικών.  Σύμφωνα με την επίσημη βάση δεδομένων CompStat, το NYPD κλήθηκε σε σχεδόν 500.000 υποθέσεις και πραγματοποίησε πάνω από 200.000 συλλήψεις το 2019.  Το 2020, είχε προϋπολογισμό 6 δισεκατομμυρίων δολλαρίων.

Το NYPD έχει ιστορικό αστυνομικής βίας, διαφθοράς και διακρίσεων λόγω φυλής, θρησκείας και σεξουαλικότητας, κάτι που υποστηρίζεται ότι εξακολουθεί να υπάρχει μέχρι σήμερα.  

## Παραπομπές


## Εξωτερικοί σύνδεσμοι
* 

Κατηγορία:Αστυνομία
Κατηγορία:Νέα Υόρκη
Κομμουνιστικό Εργατικό Κόμμα Ρωσίας

Το **Κομμουνιστικό Εργατικό Κόμμα Ρωσίας** () ιδρύθηκε τον Νοέμβρη του 1991 στη βάση της *«Κίνησης Κομμουνιστικής Πρωτοβουλίας»* του ΚΚΣΕ. Ά Γραμματέας από το 1993 μέχρι το 2021 ήταν ο Βίκτορ Τιούλκιν. Από το 2021 Ά Γραμματέας είναι ο Στεπάν Μαλέντσοφ Η επίσημη εφημερίδα του κόμματος και όργανο του είναι η «Εργαζόμενη Ρωσία». Η νεολαία του κόμματος ονομάζεται Επαναστατική Κομμουνιστική Ένωση Νεολαίας (Μπολσεβίκοι). 

Στις βουλευτικές εκλογές του 1995 το σχήμα των (ΚΕΚΡ, ΡΚΚ, Εργαζόμενη Ρωσία) με ονομασία *«Κομμουνιστές- Εργαζόμενη Ρωσία-Για την ΕΣΣΔ»* απέσπασε (4.5%) και εξέλεξε έναν βουλευτή στη Δούμα τον Βίκτορ Τιούλκιν. Στις βουλευτικές εκλογές του 1999 το σχήμα των (ΚΕΚΡ, ΡΚΚ) με ονομασία *«Κομμουνιστές και Εργαζόμενοι της Ρωσίας - Για την ΕΣΣΔ»* απέσπασε (2.2%). Στις βουλευτικές εκλογές του 2003 το ΚΕΚΡ-ΡΚΚ συμφώνησε με το ΚΚΡΟ να συμπεριληφθούν υποψήφιοι του στις λίστες του. Το ΚΕΚΡ μέσα από τις λίστες του ΚΚΡΟ εξέλεξε βουλευτή τον Βίκτορ Τιούλκιν. Το *«Μέτωπο Εργαζομένων Ρωσίας – ΡΟΤ ΦΡΟΗΤ»* είναι ένα κοινωνικοπολιτικό μέτωπο που δημιούργησε το ΚΕΚΡ με σκοπό την οργάνωση των εργατικών αγώνων αλλά και την καταγραφή του ως πολιτικού κόμματος για τη συμμετοχή στις εκλογές. Το *«Μέτωπο Εργαζομένων Ρωσίας – ΡΟΤ ΦΡΟΗΤ»* το 2012 κατέγραψε 60.000 μέλη. Στις τοπικές εκλογές της Αγίας Πετρούπολης το 2016 απέσπασε περίπου 10.000 ψήφους (1%). Για τις Προεδρικές εκλογές του 2018 πρότεινε υποψήφια τη Ναταλία Λισίτσινα εργάτρια συνδικαλίστρια στο εργοστάσιο Κιρόφσκι Ζαβόντ. Παρότι μαζεύτηκαν 110.000 υπογραφές σύμφωνα με τις κρατικές αρχές την ώρα της προθεσμίας είχαν σταλεί ταχυδρομικά μόνο οι 90 χιλιάδες και έτσι δεν έγινε δεκτή η υποψηφιότητα που θέλει 100 χιλιάδες υπογραφές στήριξης του υποψηφίου προέδρου. 

Το ΚΕΚΡ είναι μέλος του ΚΚΣΕ 2001 από το 2011. Επίσης είναι μέλος της «Ευρωπαϊκής Κομμουνιστικής Πρωτοβουλίας». Το 2008 υπογράφηκε συμφωνία ανάμεσα στο ΚΕΚΡ-ΡΚΚ και τις οργανώσεις του ΚΚΣΕ 2001 στη Ρωσία για ενοποίηση τους και μετονομασία του σε ΚΕΚΡ-ΚΚΣΕ. Έτσι το 2011 το ΚΕΚΡ-ΚΚΣΕ εντάχθηκε και στο ΚΚΣΕ 2001 μαζί με πολιτικές οργανώσεις όπως το Κομμουνιστικό Κόμμα Εργατών Λευκορωσίας (Οργάνωση του ΚΚΣΕ στη Λευκορωσία), την Ένωση Κομμουνιστών Ουκρανίας.

Κατηγορία:Κομμουνιστικά κόμματα στη Ρωσία
Κομμουνιστικό Κόμμα Σοβιετικής Ένωσης (2001)

Το **Κομμουνιστικό Κόμμα Σοβιετικής Ένωσης** (ρωσικά: Коммунистическая Партия Советского Союза, Kommunisticheskaya Partiya Sovetskogo Soyuza; συντόμευση: КПСС), δημιουργήθηκε το 2001 ύστερα από τη διάσπαση της «Ένωσης Κομμουνιστικών Κομμάτων - Κομμουνιστικό Κόμμα της Σοβιετικής Ένωσης». Το 2001 δημιουργήθηκε μετά από διαφωνίες του Όλεγκ Σένιν και Γκενάντι Ζιουγκανόφ για τη δημιουργία ενός ενωμένου κομμουνιστικού κόμματος της Ένωσης της Λευκορωσίας και της Ρωσίας.

Το 2008 υπογράφηκε συμφωνία ανάμεσα στο ΚΕΚΡ-ΡΚΚ και τις οργανώσεις του ΚΚΣΕ 2001 στη Ρωσία για ενοποίηση τους και μετονομασία του σε ΚΕΚΡ-ΚΚΣΕ. Έτσι το 2011 το ΚΕΚΡ-ΚΚΣΕ εντάχθηκε και στο ΚΚΣΕ 2001 μαζί με πολιτικές οργανώσεις όπως το Κομμουνιστικό Κόμμα Εργατών Λευκορωσίας (Οργάνωση του ΚΚΣΕ στη Λευκορωσία), την Ένωση Κομμουνιστών Ουκρανίας. Γενικός Γραμματέας του ΚΚΣΕ 2001 εκλέχθηκε το 2010 ο Σεργκέι Αλεξαντρόφ.

Η Ένωση Κομμουνιστικών Κομμάτων – ΚΚΣΕ ιδρύθηκε το 1993. Το 1994 εξέλεξε Γενικό Γραμματέα τον Ολέγκ Σένιν μέλος του Πολιτικού Γραφείου του ΚΚΣΕ το 1990. Μετά τη διάσπαση της το 2001 Γενικός Γραμματέας της έγινε ο Γκέναντι Ζιουγκάνοφ.

## Παραπομπές

Κατηγορία:Κομμουνιστικά κόμματα στη Ρωσία
Ραφή πέους

μικρογραφία|Η ραφή από το όσχεο διατρέχει το πέος καταλήγοντας στην ακροποσθία.|190px

Η **ραφή του πέους** είναι μια διακριτή γραμμή δέρματος που εκτείνεται κατά μήκος του ανθρώπινου πέους. Βρίσκεται στην κάτω πλευρά του κορμού και μπορεί να είναι ελαφρώς σκουρότερη από το υπόλοιπο δέρμα (*πόσθη*). Η γραμμή που καταλήγει στην κορυφή ονομάζεται *ραφή της [[Ακροποσθία|ακροποσθίας]]* και απολήγει στο χαλινό του πέους. Η ραφή στο πέος είναι τμήμα μιας εκτενέστερης γραμμής που διατρέχει τα γεννητικά όργανα του άνδρα, η οποία ξεκινά από τη βάση του πρωκτού και περνά, επίσης, απ' το περίνεο και το όσχεο.
 
Η γραμμή που εκτείνεται χαμηλότερα απ' το πέος, επάνω στο δέρμα που καλύπτει τους όρχεις (όσχεο), ονομάζεται *ραφή του οσχέου*. Ο ιστός, από τον οποίο αποτελείται, είναι αρκετά λεπτός και χαρακτηρίζεται από μεγάλη ευαισθησία. Όταν το όσχεο συστέλλεται, η ραφή μπορεί να γίνει σκουρότερη και ψηλαφητή. Η γραμμή που εκτείνεται πίσω απ' τους όρχεις έως τον πρωκτό ονομάζεται *ραφή του περινέου*. Η ραφή εμφανίζεται στο έμβρυο κατά την κύηση, όταν τα άκρα του οσχέου και της πόσθης συνενώνονται για να εσωκλείσουν τα εξωτερικά γεννητικά όργανα του άνδρα.

## Δείτε επίσης
*Χαλινός (πέος)
*Ανθρώπινο πέος
*Ανδρικό αναπαραγωγικό σύστημα

## Παραπομπές


Κατηγορία:Πέος
Κατηγορία:Όσχεο
Ροζέ Ταϊγιμπέρ

Ο **Ροζέ Ταϊγιμπέρ** (γαλλικά: *Roger Taillibert*, 21 Ιανουαρίου 1926 - 3 Οκτωβρίου 2019) ήταν Γάλλος αρχιτέκτονας, ενεργός ως αρχιτέκτονας από το 1963 έως το 1987 περίπου.

Είναι γνωστός κυρίως από τα σχέδια του ως αρχιτέκτονας για το Παρκ ντε Πρενς στο Παρίσι και του Ολυμπιακού Σταδίου στο Μόντρεαλ του Καναδά.

## Βιογραφία
Ο Ταϊγιμπέρ γεννήθηκε στο Σατρ-συρ-Σερ. Τιμήθηκε από τη γαλλική κυβέρνηση ως διοικητής της Λεγεώνας της Τιμής, διοικητής του Εθνικού Τάγματος της Αξίας διοικητής του Τάγματος των Ακαδημαϊκών Φοινίκων και διοικητής του Τάγματος των Τεχνών και των Γραμμάτων.

## Παραπομπές


## Εξωτερικοί σύνδεσμοι
* 

Κατηγορία:Ταξιάρχες της Λεγεώνας της Τιμής
Κατηγορία:Γάλλοι αρχιτέκτονες του 20ού αιώνα
Κατηγορία:Διοικητές του Τάγματος των Τεχνών και των Γραμμάτων
Θεατρικότητα

Με τον όρο **θεατρικότητα** εννοείται συνήθως η ποιότητα του *ανήκειν* ή του *σχετίζεσθαι* με το θέατρο, ή με κάποια παραστατική τέχνη ή τη συγγραφή έργων, όπερας και άλλων λογοτενικών ή μουσικών κειμένων. Ως θεατρικότητα ορίζεται ενίοτε η υπερβολική συμπεριφορά που στοχεύει στην προσέλκυση της προσοχής.

Ως έννοια η θεατρικότητα έχει λάβει πολλές μορφές στο πέρασμα του χρόνου. Συχνά  εμφανίζεται ως μεταφορική σχέση ανάμεσα στο θέατρο και τον κόσμο. Η σαιξπηρική μεταφορά «όλος ο κόσμος είναι μια σκηνή» είναι μια έκφραση αυτής της μεταφοράς που βρίσκει την εφαρμογή της σε πολλές όψεις της επιστήμης και της τεχνης γενικότερα από την προϊστορία ήδη της ανθρώπινης ύπαρξης. 

## Παραπομπές-σημειώσεις


Κατηγορία:Θεατρικές σπουδές
Α.Ο.Κ. Χανιά

Ο **Αθλητικός Όμιλος Καλαθοσφαίρισης Χανιά** είναι ελληνικό αθλητικό σωματείο που δραστηριοποιείται με έδρα τα Χανιά, στο νησί της Κρήτης. Επίσημο έτος ίδρυσής του είναι το 2016. Οι αθλητές του διαγωνίζονται με χρώματα το κόκκινο και το σκούρο μπλε. Στο έμβλημά του απεικονίζεται μία μπάλα. Έδρα του είναι το Κλειστό Γυμναστήριο Κλαδισού, χωρητικότητας 2.500 περίπου καθήμενων θεατών. Ο σύλλογος νομικά αποτελεί τμήμα ερασιτεχνικής άθλησης. Καλλιεργεί τμήματα καλαθοσφαίρισης τόσο ενηλίκων ανδρών όσο και ακαδημίες νεαρότερων ηλικιακά αθλητών.

## Ιστορική αναδρομή
### Περίοδοι σε εθνικές κατηγορίες

## Παραπομπές


## Εξωτερικοί σύνδεσμοι

* Α.Ο.Κ. Χανιά , επίσημος ιστότοπος.
* 
* 
* «Κλειστό Γυμναστήριο Κλαδισού», πληροφορίες στον ιστότοπο Stadia.gr.
* «Κλειστό Γυμναστήριο Κλαδισού» , πληροφορίες στον ιστότοπο Gipeda.gr.

Κατηγορία:Αθλητικοί σύλλογοι Χανίων
Κατηγορία:Ιδρύσεις αθλητικών συλλόγων το 2016
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2016
Κατηγορία:Σωματεία Ε.ΚΑ.Σ.Κ.
Τζέσι Πλέμονς

Ο **Τζέσι Λον Πλέμονς** (αγγλικά: *Jesse Lon Πλέμονς*) (2 Απριλίου 1988) είναι Αμερικανός ηθοποιός. Ξεκίνησε την καριέρα του ως παιδικός ηθοποιός και πέτυχε μια σημαντική πρόοδο στην καριέρα του με τον δευτερεύοντα ρόλο του ως Landry Clarke στη δραματική σειρά του NBC *Friday Night Lights* (2006–2011). Στη συνέχεια, ενσάρκωσε τον Todd Alquist στη 5η σεζόν της δραματικής σειράς του δικτύου AMC, *[[Breaking Bad]]* (2012–2013). Στην συνέχεια επανέλαβε τον ίδιο ρόλο στη συνέχεια της ταινίας *[[El Camino: Μια Ταινία του Breaking Bad]]* (2019). Μετά το *Breaking Bad*, ο Πλέμονς έλαβε την πρώτη του υποψηφιότητα για βραβείο Emmy και κέρδισε ένα τηλεοπτικό βραβείο Critics 'Choice για την ερμηνεία του Ed Blumquist στη 2η σεζόν της  σειράς *Fargo* (2015) στο κανάλι FX. Έλαβε μια δεύτερη υποψηφιότητα για βραβείο Emmy για την ερμηνεία του Robert Daly στο «USS Callister», ένα επεισόδιο της σειράς *[[Black Mirror]]* στο Netflix (2017).

Οι ρόλοι σε ταινίες του Πλέμονς περιλαμβάνουν τον Val Dodd στο *[[The Master (ταινία 2012)|The Master]]* (2012), τον Kevin Weeks στο *Black Mass* (2015), τον Joe Murphy στο *[[Η γέφυρα των κατασκόπων|Bridge of Spies]]* (2015), τον Gary Kingsbury στο *Game Night* (2018), τον Kurt στην ταινία *Vice* (2018), τον Chuckie O'Brien στο *[[Ο Ιρλανδός|The Irishman]]* (2019), τον Jake στο *I'm Thinking of Ending Things* (2020), τον Roy Mitchell στο *[[Ο Ιούδας και ο Μαύρος Μεσσίας|Judas and the Black Messiah]]* (2021) και τον Prince Joachim στην ταινία *Jungle Cruise* (2021). Ήταν υποψήφιος για το βραβείο Independent Spirit για τον πρώτο ανδρικό ρόλο ως David Mulcahey στην ταινία *Other People* (2016).

## Προσωπική ζωή
Όταν ο Πλέμονς εμφανίστηκε στο *[[Breaking Bad]]*, οι θαυμαστές του έδωσαν το παρατσούκλι «Meth Damon», λόγω της ομοιότητας του Πλέμονς με τον ηθοποιό Ματ Ντέιμον. Ένας από τους πρώτους κινηματογραφικούς του ρόλους, σε ηλικία 12 ετών, ήταν να παίξει τη νεότερη έκδοση του χαρακτήρα του Ντέιμον στην ταινία *All the Pretty Horses* (2000). Εμφανίστηκε επίσης στο *[[The Master (ταινία 2012)|The Master]]* ως γιος του Φίλιπ Σέιμουρ Χόφμαν, ενός άλλου ηθοποιού με τον οποίο συγκρίθηκε η φυσική του εμφάνιση.

Ο Πλέμονς ξεκίνησε μια σχέση με τη συμπρωταγωνίστριά του στο *Fargo*, Κίρστεν Ντανστ το 2016. Αρραβωνιάστηκαν το 2017. Ο γιος τους, Ένις Χάουαρντ Πλέμονς, γεννήθηκε το 2018. Η Ντανστ γέννησε το δεύτερο παιδί του ζευγαριού, τον Τζέιμς Ρόμπερτ Πλέμονς το 2021.

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Μπέιτ Σεμές

Το **Μπέιτ Σεμές** () είναι ισραηλινή πόλη περίπου 30 χλμ δυτικά της Ιερουσαλήμ στο Διαμέρισμα των Ιεροσολύμων, με πληθυσμό 124.957 κατοίκους το 2019.

## Δημογραφικά στοιχεία

Όταν η πόλη χτίστηκε τη δεκαετία του 1950, κατοικήθηκε αρχικά από νέους μετανάστες από το Ιράν, το Ιράκ, τη Ρουμανία, τη Βουλγαρία, το Μαρόκο και το ιρακινό Κουρδιστάν. Στη δεκαετία του 1990, η πόλη είδε μια μεγάλη εισροή νέων μεταναστών από την πρώην Σοβιετική Ένωση, την Αιθιοπία και τις αγγλόφωνες χώρες, μετατρέποντάς την σε μεγάλο κέντρο για Άγγλους μετανάστες. Σημαντικός αριθμός ατόμων έχει προέλθει από τη Βόρεια Αμερική, το Ηνωμένο Βασίλειο, τη Νότια Αφρική και την Αυστραλία. Ο πληθυσμός αυτός τείνει να είναι ορθόδοξος, μορφωμένος και από ομάδες μεσαίου εισοδήματος. Ταυτόχρονα, οι Ορθόδοξοι Εβραίοι από το Ισραήλ άρχισαν επίσης να μετακινούνται στην πόλη, αναζητώντας πιο ευρύχωρη και χαμηλού κόστους κατοικία.

Σύμφωνα με έναν δημοτικό σύμβουλο, δεν υπήρχαν υπερορθόδοξοι στο Μπέιτ Σεμές πριν τη δεκαετία του 1990. Από τότε, το Μπέιτ Σεμές έγινε όλο και περισσότερο θρησκευτικό, με μεγάλο τομέα υπερορθοδόξων. Πολλές συναγωγές και γιεσιβά έχουν χτιστεί στην πόλη. Οι θρησκευτικές κοινότητες που εκπροσωπούνται στο Μπέιτ Σεμές περιλαμβάνουν τους Γκερ, Μπελζ, Σομέρ Εμουνίμ, Σατμάρ και Νατουρέι Καρτά. Το 2011 οι υπερορθόδοξοι αποτελούσαν το 40% του πληθυσμού, εκ των οποίων περίπου 50 ή 60 οικογένειες με μεγάλη επιρροή είναι εθνοφρουροί. Σύμφωνα με στατιστικά στοιχεία που δημοσίευσε ο δήμος, το 63% των μαθητών της πόλης το 2010 ήταν υπερορθόδοξοι.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Κατηγορία:Αρχαίοι εβραϊκοί οικισμοί της Ιουδαίας
Προσωρινή Δύναμη των Ηνωμένων Εθνών στον Λίβανο

thumb|right| Χάρτης που δείχνει την παράταξη των δυνάμεων της Προσωρινής Δύναμης των Ηνωμένων Εθνών στον Λίβανο από τον Φεβρουάριο του 2018.
Η **Προσωρινή Δύναμη των Ηνωμένων Εθνών στον Λίβανο** (, ) είναι ειρηνευτική αποστολή των ΗΕ-ΝΑΤΟ η οποία ιδρύθηκε στις 19 Μαρτίου 1978 με τα ψηφίσματα 425 και 426 του Συμβουλίου Ασφαλείας των Ηνωμένων Εθνών, για να επιβεβαιώσει την αποχώρηση του Ισραήλ από τον Λίβανο στον οποίο είχε εισβάλει το Ισραήλ πέντε ημέρες πριν, προκειμένου να διασφαλιστεί ότι η κυβέρνηση του Λιβάνου θα αποκαταστήσει την πραγματική εξουσία της στην περιοχή. Η σύγκρουση στο Νότιο Λίβανο του 1978 ήρθε στο πλαίσιο της παλαιστινιακής εξέγερσης στο Νότιο Λίβανο και του εμφυλίου πολέμου του Λιβάνου.

## Παραπομπές


## Εξωτερικοί σύνδεσμοι
* 

Κατηγορία:Ειρηνευτική Δύναμη του ΟΗΕ
Κατηγορία:Εμφύλιος Πόλεμος του Λιβάνου
Ζίγιεμλιε

**Ζίγιεμλιε** λέγονται δύο οικισμοί στη Βοσνία και Ερζεγοβίνη:

* Ζίγιεμλιε (Μόσταρ)
* Ζίγιεμλιε (Ίστοτσνι Μόσταρ)
ΕΔΕ

Ως **ΕΔΕ** είναι γνωστά εν συντομία τα παρακάτω:
*Ένορκη Διοικητική Εξέταση
*Ευρώπη-Δημοκρατία-Εσπεράντο
*Εργατική Διεθνιστική Ένωση
*Ένωση Δικαστών και Εισαγγελέων
Μαρία Ρέσσα

Η **Μαρία Αντζελίτα Ρέσσα** (Maria Angelita Ressa, προφορά τάγκαλογκ: [ˈɾesa], γεννημένη στις 2 Οκτωβρίου 1963) είναι Φιλιππινέζα  και Αμερικανίδα δημοσιογράφος και συγγραφέας, συνιδρύτρια και διευθύνουσα σύμβουλος του Rappler και η πρώτη ανεξάρτητη Φιλιππινέζα που κερδίζει βραβείο Νόμπελ. Προηγουμένως πέρασε σχεδόν δύο δεκαεκετίες δουλεύοντας ως ερευνητική δημοσιογράφος στη Νοτιοανατολική Ασία για το CNN. Η Ρέσσα τιμήθηκε με το Νόμπελ Ειρήνης του 2021 από κοινού με τον Ντμίτρι Μουράτοβ, αφού προτάθηκε από τον Νορβηγό πρωθυπουργό Γιόνας Γκαρ Στόρε. 

Το 2020, καταδικάστηκε για κυβερνοέγκλημα, σύμφωνα με τον αμφιλεγόμενο φιλιππινέζικο νόμο κατά του εγκλήματος στον κυβερνοχώρο, κίνηση που καταδικάστηκε από ομάδες ανθρωπίνων δικαιωμάτων και δημοσιογράφους ως επίθεση κατά της ελευθερίας του Τύπου.

Η Ρέσσα συμπεριλήφθηκε στα Πρόσωπα της Χρονιάς 2018 του *[[Time]]* ως μία από τους δημοσιογράφους από όλο τον κόσμο που καταπολεμούν τις ψευδείς ειδήσεις. Στις 13 Φεβρουαρίου 2019, συνελήφθη για διαδικτυακή δυσφήμιση λόγω κατηγοριών ότι η Rappler δημοσίευσε μια ψευδή είδηση σχετικά με τον επιχειρηματία Wilfredo Keng. Στις 15 Ιουνίου 2020, ένα δικαστήριο στη Μανίλα την έκρινε ένοχη για διαδικτυακή δυσφήμηση. Δεδομένου ότι επικρίνει δημόσια τον προέδρο των Φιλιππίνων Ροντρίγκο Ντουτέρτε, η σύλληψη και η καταδίκη της θεωρήθηκαν από πολλούς στην αντιπολίτευση και τη διεθνή κοινότητα ως πολιτικά υποκινούμενη από την κυβέρνηση του Ντουτέρτε. Η Ρέσσα είναι μία από τις 25 κορυφαίες προσωπικότητες της Επιτροπής Πληροφοριών και Δημοκρατίας που ξεκίνησε από τους Δημοσιογράφους Χωρίς Σύνορα.

## Παραπομπές


## Εξωτερικοί σύνδεσμοι

* 
* 

Κατηγορία:Βραβευμένοι με Νόμπελ Ειρήνης
Κατηγορία:Δημοσιογράφοι
Κατηγορία:Ακτιβιστές
Μητροπολιτικός Ναός Ευαγγελισμού της Θεοτόκου των Μικρασιατών

O **Μητροπολιτικός Ναός Ευαγγελισμού της Θεοτόκου των Μικρασιατών** είναι ο Μητροπολιτικός Ναός του Περιστερίου και ο παλαιότερος ναός της πόλης κτισμένος από Μικρασιάτες πρόσφυγες το 1928.

## Ιστορία

Το 1922 οικογένειες Μικρασιατών εγκαθίστανται στην Αττική μετά από τον ξεριζωμό και τον βίαιο διωγμό από τους Τούρκους κατά τη Μικρασιατική Καταστροφή. Το Περιστέρι μετά την εγκατάσταση των Μικρασιατών προσφύγων αρχίζει να αναπτύσσεται και τα επόμενα χρόνια ο πληθυσμός του αυξάνεται ραγδαία. Το 1928 κτίζεται ο Ιερός Ναός Ευαγγελισμού της Θεοτόκου (Ευαγγελίστριας), ένας από τους παλαιότερους Ναούς της πόλεως του Περιστερίου, από τους πρόσφυγες εκ Μικράς Ασίας. Το 1974 με πρόταση του Αρχιεπισκόπου Σεραφείμ και απόφαση της Ιεράς Συνόδου της Εκκλησίας της Ελλάδος ιδρύεται η Ιερά Μητρόπολις Περιστερίου, με απόσπαση των ενοριών του Περιστερίου από την Ιερά Αρχιεπισκοπή Αθηνών και καθιερώνεται ως Μητροπολιτικός ο Ναός Ευαγγελισμού της Θεοτόκου των Μικρασιατών.

Απέναντι από τον Ναό βρίσκεται το άγλαμα του Αγίου Χρυσοστόμου Σμύρνης.

## Παραπομπές


Κατηγορία:Νεότερες εκκλησίες στην Αθήνα
Κατηγορία:Περιστέρι Αττικής
Μικρασιατων
Κατηγορία:Καθεδρικοί ναοί στην Ελλάδα
Βοντζιόνκα

Η **βοντζιόνκα** (πολωνικά: *wodzionka*, σιλεσικά: *wodziōnka*), ή **μπροτζούπα** (*brotzupa*), είναι σιλεσιανή σούπα με ψωμί φτιαγμένη από μπαγιάτικο ψωμί, λίπος και νερό ή γάλα. Παραδοσιακά, η βοντζιόνκα παρασκευάζεται μουλιάζοντας μπαγιάτικο ψωμί δύο έως τριών ημερών σε νερό ή ζωμό και προσθέτοντας σκόρδο, φύλλα δάφνης, μαύρο πιπέρι και άλλα καρυκεύματα, τηγανητό μπέικον και λαρδί ή βούτυρο. Συνήθως σερβίρεται στα τέλη του φθινοπώρου και του χειμώνα, όταν οι αγελάδες παράγουν λιγότερο γάλα.

## Παραπομπές


Κατηγορία:Σιλεσιανή κουζίνα
Κατηγορία:Πολωνική κουζίνα
Κατηγορία:Γερμανική κουζίνα
Κατηγορία:Σούπες
Κατηγορία:Πολωνικά παραδοσιακά προϊόντα
Wawel (εταιρεία)

Η **Wawel Μ.Ε.** (προφέρεται: *Βάβελ*) είναι εταιρεία παραγωγής προϊόντων ζαχαροπλαστικής, με έδρα την Κρακοβία της Πολωνίας. Η εταιρεία προσφέρει πολλές δεκάδες είδη προϊόντων, όπως: σοκολάτα, ράβδους σοκολάτας, γεμιστές σοκολάτες, κουτιά σοκολάτας, γκοφρέτες, δαμάσκηνα με σοκολάτα και καραμέλες. Τα προϊόντα της εταιρείας πωλούνται κυρίως στην εγχώρια αγορά (περίπου 95% των πωλήσεων.

Ο μεγαλύτερος μέτοχος της εταιρείας είναι η Hosta International AG, με έδρα το Μύνχενσταϊν της Ελβετίας, η οποία κατέχει το 52,13% του μετοχικού κεφαλαίου.

Τα κορυφαία προϊόντα της μάρκας Wawel είναι: μπάρες Danusia, σοκολάτες Malaga, Tiki Taki και Kasztanki, χειροποίητες καραμέλες, κ.α..

## Ιστορία
Η Wawel είναι ένα από τα παλαιότερα εργοστάσια ζαχαροπλαστικής στην Πολωνία. Η εταιρεία ζαχαροπλαστικής ιδρύθηκε από τον Άνταμ Πιασέτσκι το 1898. Στη συνέχεια, το 1910, ο Πιασέτσκι ξεκίνησε ένα εργοστάσιο σοκολάτας. Άνοιξε το πρώτο του εταιρικό κατάστημα σε οίκημα στην Κεντρική Πλατεία της Κρακοβίας.

Μετά το Δεύτερο Παγκόσμιο Πόλεμο, το εργοστάσιο κρατικοποιήθηκε και το 1951 τρία εργοστάσια ζαχαροπλαστικής της Κρακοβίας συγχωνεύθηκαν - το Εργοστάσιο Γ. Πίσινγκερ και Σκα, το Εργοστάσιο Σούχαρντ και το Εργοστάσιο Wawel - σε μια επιχείρηση: Εργοστάσιο Ζαχαροπλαστικής Wawel.
αριστερά|μικρογραφία| Καραμέλες Michałki Białe, ένα από τα προϊόντα της μάρκας Wawel.
Το 1992, ως αποτέλεσμα της ιδιωτικοποίησης, το Εργοστάσιο Ζαχαροπλαστικής Wawel έγινε μετοχική εταιρεία. Στη συνέχεια μετατράπηκε σε δημόσια εταιρεία. Τον Σεπτέμβριο του 1997, η Επιτροπή Κεφαλαιαγοράς παραχώρησε τις μετοχές της εταιρείας στη δημόσια διαπραγμάτευση. Οι μετοχές της ZPC Wawel SA πρωτοεμφανίστηκαν στην κύρια αγορά του Χρηματιστηρίου της Βαρσοβίας. Το 2005, η εταιρεία άλλαξε την επωνυμία της σε Wawel SA.

Το 2004, ξεκίνησε η κατασκευή ενός νέου εργοστασίου στο Ντομπτσίτσε. Μέχρι το 2006, η Wawel παρήγαγε τα προϊόντα της σε τρία εργοστάσια στην Κρακοβία, καθένα από τα οποία είχε εξειδικευμένο προφίλ παραγωγής. Στο εργοστάσιο στην οδό Βροτσουάφσκα (*Wrocławska*), παρήχθησαν κυρίως γεμιστά σοκολατάκια, καραμέλες σοκολάτας και μπάρες σοκολάτας. Το εργοστάσιο στην οδό Μασάρσκα (*Masarska*) παρήγαγε γεμιστές σοκολάτες, σοκολάτες με πρόσθετα, καραμέλες και κακάο. Το εργοστάσιο στην οδό Κάτσικ (*Kącik*) παρήγαγε κυρίως προϊόντα ζαχαροπλαστικής, όπως γκοφρέτες και καραμέλες.

Το 2006, ολοκληρώθηκε μια νέα επένδυση στο Ντομπτσίτσε, όπου μεταφέρθηκε ολόκληρη η παραγωγή. Το εργοστάσιο βρίσκεται σε βιομηχανική περιοχή. Η εταιρεία έχει εφαρμόσει ένα σύστημα διαχείρισης ποιότητας σύμφωνα με το ISO 9001.

## Παραπομπές


## Εξωτερικοί σύνδεσμοι
* Επίσημος ιστότοπος της Wawel Μ.Ε. 

Κατηγορία:Εταιρείες με έδρα την Κρακοβία
Κατηγορία:Εταιρείες ζαχαροπλαστικής της Πολωνίας
Κατηγορία:Πολωνικά εμπορικά σήματα
Κατηγορία:Εταιρίες εισηγμένες στο Χρηματιστήριο της Βαρσοβίας
IPhone 13 Pro

Τα **iPhone 13 Pro** και **iPhone 13 Pro Max** είναι έξυπνα τηλέφωνα της Apple Inc. Είναι τα κορυφαία smartphone στη δέκατη πέμπτη γενιά των iPhone, και διαδέχονται τα iPhone 12 Pro και iPhone 12 Pro Max. Ανακοινώθηκαν στις 14 Σεπτεμβρίου 2021 και έγιναν διαθέσιμα στις πρώτες χώρες στις 24 Σεπτεμβρίου. Οι συσκευές παρουσιάστηκαν μαζί με το iPhone 13 και το iPhone 13 Mini σε μια ειδική εκδήλωση της Apple στο Apple Park στο Κουπερτίνο της Καλιφόρνια στις 14 Σεπτεμβρίου, 2021. 

Σημαντικές αναβαθμίσεις σε σχέση με τον προκάτοχό του είναι η βελτιωμένη διάρκεια ζωής της μπαταρίας, οι σημαντικά βελτιωμένες κάμερες, η λειτουργία "Cinematic Mode" στα 1080p 30 fps, η εγγραφή βίντεο ProRes, το νέο SoC A15 Bionic και ο ρυθμός ανανέωσης 120Hz, που διατίθεται στο εμπόριο ως ProMotion.

## Παραπομπές



Κατηγορία:IPhone
Κατηγορία:IOS (Apple)
Μνημείο του Βεστερπλάτε

Το **Μνημείο του Βεστερπλάτε**, γνωστό και ως **Μνημείο για τους Υπερασπιστές της Ακτής** (πολωνικά: *Pomnik Obrońców Wybrzeża*), είναι πολεμικό μνημείο που βρίσκεται στη χερσόνησο Βεστερπλάτε στο λιμάνι του Γκντανσκ της Πολωνίας, το οποίο κατασκευάστηκε μεταξύ 1964-1966. προς τιμήν των Πολωνών υπερασπιστών της Στρατιωτικής Αποθήκης Διαμετακόμισης (*Wojskowa Składnica Tranzytowa*, ή WST) στη Μάχη του Βεστερπλάτε, μια από τις πρώτες μάχες στην γερμανική εισβολή στην Πολωνία, η οποία σηματοδότησε το ξέσπασμα του Β΄ Παγκοσμίου Πολέμου στην Ευρώπη.

## Ιστορία
Το αστικό έργο, συμπεριλαμβανομένου ενός μη πραγματοποιημένου μουσείου, σχεδιάστηκε από τον Άνταμ Χάουπτ, ενώ το ίδιο το μνημείο σχεδιάστηκε από τους γλύπτες Φραντσίσεκ Ντουσένκο και Χένρικ Κιτόφσκι. Το έργο των Ντουσένκο και Κιτόφσκι επιλέχθηκε από 63 προτεινόμενα έργα.

Η κατασκευή του μνημείου ξεκίνησε από την Επιτροπή Προστασίας της Μνήμης των Μαχών και του Μαρτυρίου (*Rada Ochrony Pamięci Walk i Męczeństwa*) και αποτελείται από 236 γρανίτες που μεταφέρθηκαν από τα λατομεία των Στσέγκομ και Μπόρουφ, και ζυγίζουν 1.150 τόνους. Το μνημείο είναι διακοσμημένο με ανάγλυφα και επιγραφές, που αποτίουν φόρο τιμής στην υπεράσπιση της πολωνικής ακτής, στις ναυμαχίες του Β΄ Παγκοσμίου Πολέμου στις οποίες έλαβαν μέρος Πολωνοί ναύτες και στρατιώτες, καθώς και στη Μάχη του Λένινο, στη Μάχη του Στουντζιάνκι και στη Μάχη του Κόλμπεργκ. Το μνημείο περιλαμβάνει επίσης την επιγραφή «Δόξα στους απελευθερωτές» (*Chwała wyzwolicielom*).

Το σχήμα του μνημείου μοιάζει στην εμφάνισή του με μια οδοντωτή ξιφολόγχη τοποθετημένη στο έδαφος. Επτά κεριά στη βάση του μνημείου αντιπροσωπεύουν συμβολικά τις επτά ημέρες ηρωικής υπεράσπισης του Βεστερπλάτε από τους Πολωνούς στρατιώτες ενάντια στον αριθμητικά ανώτερο ναζιστικό γερμανικό στρατό.

Ο τεχνητός λόφος ύψους 22 μέτρων στον οποίο βρίσκεται το μνημείο ανεγέρθηκε από τη γη που συγκεντρώθηκε από την ανάπλαση του λιμανιού του Γκντανσκ. Η κατασκευή του μνημείου χρειάστηκε 2 χρόνια για να ολοκληρωθεί και παρουσιάστηκε εθιμοτυπικά στις 9 Οκτωβρίου 1966, στην επέτειο της Μάχης του Λένινο.

Κάθε χρόνο, οι επίσημες κρατικές τελετές για τον εορτασμό της έναρξης του Δεύτερου Παγκόσμιου Πολέμου πραγματοποιούνται στους πρόποδες του μνημείου και στις οποίες συμμετέχουν διακεκριμένοι Πολωνοί και ξένοι αξιωματούχοι και αρχηγοί κρατών.

## Εικόνες

Αρχείο:Westerplatte 2846.JPG|Μνημείο του Βεστερπλάτε
Αρχείο:79th anniversary of the outbreak of World War II (3).jpg|79η επέτειος από το ξέσπασμα του Β΄ Παγκοσμίου Πολέμου στο Γκντανσκ
Αρχείο:Pomnik Obrońców Wybrzeża na półwyspie Westerplatte 1.jpg|Το Μνημείο του Βεστερπλάτε όπως φαίνεται από απόσταση
Αρχείο:Pomnik Obrońców Wybrzeża na Westerplatte.jpg|Επιγραφές στο μνημείο


## Δείτε επίσης
* Μουσείο του Δεύτερου Παγκοσμίου Πολέμου (Γκντανσκ)
* Σεπτεμβριανή Εκστρατεία
* Μάχη της Βίζνα

## Παραπομπές



Κατηγορία:Υπαίθρια γλυπτά στην Πολωνία
Κατηγορία:Μνημεία του Β΄ Παγκοσμίου Πολέμου στην Πολωνία
Κατηγορία:Κτίρια και κατασκευές στο Γκντανσκ
Χαλκόστεγο Παλάτι

Το **Χαλκόστεγο Παλάτι** (πολωνικά: *Pałac Pod Blachą*) είναι παλάτι του 18ου αιώνα στη Βαρσοβία της Πολωνίας. Πήρε το όνομά του (το οποίο είναι λιγότερο ακριβές στα πολωνικά) από τη χάλκινη στέγη, μια σπανιότητα στο πρώτο μισό του 18ου αιώνα. Από το 1989 το Παλάτι αποτελεί παράρτημα του Μουσείου του Βασιλικού Κάστρου.

Το παλάτι είναι γειτονικό με το Βασιλικό Κάστρο της Βαρσοβίας και κατηφορικό προς την Πλατεία του Κάστρου και την Παλιά Πόλη της Βαρσοβίας. Κάτω από το παλάτι, υπάρχει ακόμα μια στοά του 17ου αιώνα.

## Ιστορία
Το αρχικό αριστοκρατικό σπίτι του Βαβζίνιετς Ρέφους χτίστηκε το 1651-56. Μετά την καταστροφή του 1657 από τον στρατό του Γεώργιου Β΄ Ράκοτσι, αναδιαμορφώθηκε πλήρως το 1698-1701 για τον Γέζι Ντομίνικ Λουμπομίρσκι.

Ο Λουμπομίρσκι έχτισε πάνω στη νότια πτέρυγα, κάθετα στο υπόλοιπο της δομής και επέκτεινε τη δυτική πλευρά. Λίγο αργότερα, το παλάτι ονομάστηκε *Palais Martin* από τον εγγονό του Λουμπομίρσκι. Το 1720 το παλάτι ξαναχτίστηκε με την προσθήκη μιας δεύτερης, βόρειας πτέρυγας και το εσωτερικό διακοσμήθηκε με ροκοκό πίνακες.

Μετά το 1777, το παλάτι περιήλθε στην κατοχή του τελευταίου βασιλιά της Πολωνίας, του Στανίσουαφ Αύγουστου Πονιατόφσκι, ο οποίος προσέλαβε τον αρχιτέκτονα Ντομένικο Μερλίνι για να επανασχεδιάσει τα δωμάτια και να ενώσει την πτέρυγα της βιβλιοθήκης του Βασιλικού Κάστρου. Στη συνέχεια, ο βασιλιάς παρουσίασε το ανακαινισμένο παλάτι στον ανιψιό του, τον Πρίγκιπα Γιούζεφ Πονιατόφσκι. Ο πρίγκιπας ήταν επιτυχημένος διοικητής στην Εξέγερση του Κοστσιούσκο του 1794 και αργότερα ένας από τους στρατάρχες του Ναπολέοντα Βοναπάρτη. Υπό την ιδιοκτησία του πρίγκιπα, το παλάτι έγινε κέντρο της υψηλής ταξικής κοινωνικής σκηνής της Βαρσοβίας.

Όταν η Βαρσοβία έγινε μέρος του Βασιλείου της Πρωσίας μετά τον τρίτο διαμελισμό της Πολωνίας (1795), το παλάτι έγινε έδρα του Πρωσικού Υπουργείου Πολέμου.

Το Χαλκόστεγο Παλάτι κάηκε σκόπιμα το 1944 από τους Γερμανούς εισβολείς. Το 1948-49 ανακατασκευάστηκε, βασισμένο σε πίνακες του 18ου αιώνα από τον Μπερνάρντο Μπελλόττο.

Το παλάτι είναι πλέον μουσείο, μέρος του Βασιλικού Κάστρου της Βαρσοβίας και φιλοξενεί μια ιστορική βιβλιοθήκη και μια μόνιμη έκθεση ανατολίτικων χαλιών.

## Εικόνες

Αρχείο:Palac pod Blacha 001.jpg|Νότια πρόσοψη
Αρχείο:Palac pod Blacha 002.jpg|Ανατολική πρόσοψη, η Εκκλησία της Αγίας Άννας στα αριστερά και το Βασιλικό Κάστρο στα δεξιά
Αρχείο:Kolekcja Kobierców Wschodnich Pałac pod Blachą 01.JPG|Έκθεση ανατολίτικων χαλιών
Αρχείο:Pokój sypialny Pałac pod Blachą.JPG|Υπνοδωμάτιο του Πρίγκιπα Γιούζεφ Πονιατόφσκι
Αρχείο:Warszawa-pod Blachą.jpg


## Παραπομπές


## Εξωτερικοί σύνδεσμοι

* Pałac pod Blachą (πολωνικά)
* http://www.zamek-krolewski.pl/?page=1212 

Κατηγορία:Παλάτια στη Βαρσοβία
Κατηγορία:Ροκοκό αρχιτεκτονική στη Βαρσοβία
Κατηγορία:Ανακατασκευασμένα κτίρια και κατασκευές στην Πολωνία
Κατηγορία:Μπαρόκ ανάκτορα
Θεοτόκος Εύβοιας

Η **Θεοτόκος** είναι μικρός παραθαλάσσιος οικισμός του Δήμου Διρφύων - Μεσσαπίων στην κεντρική Εύβοια και την Περιφερειακή Ενότητα Εύβοιας. 

## Γενικά στοιχεία
Η Θεοτόκος βρίσκεται στα νότια παράλια του Βόρειου Ευβοϊκού κόλπου σε απόσταση περίπου 14 χλμ. δυτικά από τα Ψαχνά (έδρα δήμου), 26 βορειοδυτικά από την Χαλκίδα και έχει υψόμετρο 5 μέτρα. Κατοικείται το καλοκαίρι κυρίως από παραθεριστές από την Αθήνα και τους Έλληνες του εξωτερικού. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην κοινότητα Νεροτριβιάς. Σύμφωνα με το σχέδιο Καλλικράτης μαζί με την  Δάφνη, τον Θηλυκόντα, το Κακοπέρατο και την Νεροτριβιά αποτελούν την τοπική κοινότητα Νεροτριβιάς που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 απογράφονται 7 κάτοικοι.

## Παραπομπές


Κατηγορία:Δήμος Διρφύων - Μεσσαπίων
Κατηγορία:Χωριά της περιφερειακής ενότητας Ευβοίας
Νέος Παγώντας Εύβοιας

Ο **Νέος Παγώντας** είναι πολύ μικρός ημιορεινός οικισμός στην κεντρική Εύβοια και την Περιφερειακή Ενότητα Εύβοιας.

## Γενικά στοιχεία
Ο Νέος Παγώντας βρίσκεται σε απόσταση 22 χλμ. Β.-ΒΔ. από τα Ψαχνά (έδρα δήμου), 35 χλμ. Β. από την Χαλκίδα, σε υψόμετρο 438 μέτρα. Βρίσκεται στα ανατολικά όρια του "Καταφυγίου Άγριας Ζωής Δαφνώντα" και τους νοτιοανατολικούς πρόποδες του όρους Καντήλι ενώ μέσα από αυτόν περνάει η ΕΟ Χαλκίδας - Αιδηψού στο ύψος του χωριού Παγώντα. 

Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην κοινότητα Παγώντα. Σύμφωνα με το σχέδιο Καλλικράτης μαζί με τον Παγώντα και τις Μαρκάτες αποτελούν την τοπική κοινότητα Παγώντα που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 απογράφονται 3 κάτοικοι.

## Παραπομπές


Κατηγορία:Δήμος Διρφύων - Μεσσαπίων
Κατηγορία:Χωριά της περιφερειακής ενότητας Ευβοίας
Κακοπέρατο Εύβοιας

Το **Κακοπέρατο** είναι παραθαλάσσιος οικισμός του Δήμου Διρφύων - Μεσσαπίων στην κεντρική Εύβοια και την Περιφερειακή Ενότητα Εύβοιας. 

## Γενικά στοιχεία
Το Κακοπέρατο βρίσκεται στα νότια παράλια του Βόρειου Ευβοϊκού κόλπου σε απόσταση 16 χλμ. Δ.-ΒΔ. από τα Ψαχνά (έδρα δήμου), 29 ΒΔ. από την Χαλκίδα και η παραλία του αποτελεί καλοκαιρινό προορισμό των κατοίκων της Νεροτριβιάς και της γύρω περιοχής. Ως ξεχωριστός οικισμός αναφέρεται επίσημα για πρώτη φορά το 2011 να απογράφεται στο δήμο Διρφύων-Μεσσαπίων. Σύμφωνα με το σχέδιο Καλλικράτης μαζί με τη Δάφνη, τον Θηλυκόντα, τη Θεοτόκο και την Νεροτριβιά αποτελούν την τοπική κοινότητα Νεροτριβιάς που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 απογράφονται 45 κάτοικοι. 

## Παραπομπές



Κατηγορία:Δήμος Διρφύων - Μεσσαπίων
Κατηγορία:Χωριά της περιφερειακής ενότητας Ευβοίας
Νίκη Εύβοιας

Η **Νίκη** είναι πολύ μικρό ημιορεινό χωριό στην κεντρική Εύβοια και την Περιφερειακή Ενότητα Εύβοιας.

## Γεωγραφικά στοιχεία
Η Νίκη βρίσκεται στα όρια με την βόρεια Εύβοια και προς τα παράλια του Αιγαίου πελάγους, σε υψόμετρο 351 μέτρων στους βορειοανατολικούς πρόποδες του βουνού Καλπακόβραχος (υψομ. 1.176 μ.). Απέχει 39 χιλιόμετρα ΒΑ. από τα Ψαχνά (έδρα του δήμου) και 50 χιλιόμετρα Β.-ΒΑ. από την Χαλκίδα. Αναφέρεται επίσημα ως ξεχωριστός οικισμός για πρώτη φορά το 1928 με την ονομασία *Αρκουδοσουβάλα* να απογράφεται στην τότε κοινότητα Τσεργών. Το 1940 το όνομά της διορθώνεται σε *Ακροσουβάλα* και το 1954 με το ΦΕΚ 188Α - 19/08/1954 μετονομάστηκε σε Νίκη. Σύμφωνα με το πρόγραμμα ''Καλλικράτης'' μαζί με την Γλυφάδα, την Αγριοσυκιά  και τα Κοτσίκια αποτελούν την τοπική κοινότητα Γλυφάδας που υπάγεται στη δημοτική ενότητα Διρφύων του Δήμου Διρφύων - Μεσσαπίων και σύμφωνα με την απογραφή του 2011 απογράφονται 6 κάτοικοι .

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Κορνέλις Γιοχάνες φαν Χάουτεν

Ο **Κορνέλις Γιοχάνες φαν Χάουτεν** (ολλανδικά: *Cornelis Johannes van Houten*) (Χάγη, 18 Φεβρουαρίου 1920 - 24 Αυγούστου 2002) ήταν Ολλανδός αστρονόμος. Μερικές φορές το όνομά του δίνεται επίσης στη βιβλιογραφία ως **Κέις φαν Χάουτεν** (*Kees van Houten*).

## Βιογραφία
Με εξαίρεση ένα σύντομο διάστημα ως βοηθός στο Αστεροσκοπείο Γιερκς στις ΗΠΑ (1954 έως 1956), ο φαν Χάουτεν πέρασε ολόκληρη την επαγγελματική του σταδιοδρομία στο Πανεπιστήμιο του Λέιντεν.

Ως αποτέλεσμα του Δεύτερου Παγκοσμίου Πολέμου, έπρεπε να διακόψει τις σπουδές του και δεν ήταν σε θέση να κάνει το διδακτορικό του παρά το 1952.

Παντρεύτηκε την αστρονόμο Ίνχριντ Χρόνεφελντ (που πήρε το όνομα Ίνχριντ φαν Χάουτεν-Χρόνεφελντ). Ο φαν Χάουτεν, η σύζυγός του και ο αστρονόμος Tom Gehrels σχημάτισαν μια πολύ επιτυχημένη επιστημονική τριάδα που ανακάλυψε συνολικά 4.329 αστεροειδείς στο πλαίσιο της έρευνας Palomar-Leiden. Πήρε εκτεταμένες φωτογραφίες του ουρανού με την κάμερα 48 " - Schmidt του Αστεροσκοπείο του Πάλομαρ στις ΗΠΑ. Οι φωτογραφικές πλάκες στάλθηκαν στην Ολλανδία και αναλύθηκαν στο Πανεπιστήμιο του Λέιντεν για τον προσδιορισμό των αστεροειδών. Η στατιστική κατανομή των τροχιών τους έδειξε ότι οι αστεροειδείς περιστρέφονται γύρω από τον Ήλιο σε ομάδες.

Ο φαν Χάουτεν μελέτησε επίσης τις ακτινικές ταχύτητες των κοντινών δυαδικών αστέρων.

Μέχρι τον θάνατό του δημοσίευσε άρθρα για αστεροειδείς και την έκλειψη δυαδικών αστέρων. Ο αστεροειδής (1673) φαν Χάουτεν πήρε το όνομά του.

## Παραπομπές


Κατηγορία:Ολλανδοί αστρονόμοι
Μάρκο Παντάνι

Ο **Μάρκο Παντάνι** (), (13 Ιανουαρίου 1970 – 14 Φεβρουαρίου 2004) ήταν Ιταλός αθλητής ποδηλασίας δρόμου, ο οποίος θεωρήθηκε ευρέως ως ο μεγαλύτερος, αν όχι ο μεγαλύτερος, ειδικός αναρρίχησης στην ιστορία του αθλήματος με βάση την κληρονομιά του. Κέρδισε τόσο τον ποδηλατικό Γύρο της Γαλλίας και τον ποδηλατικό γύρο της Ιταλίας το 1998, όντας ο έκτος Ιταλός μετά τους Οτάβιο Μποτέκια, Τζίνο Μπαρτάλι, Φάουστο Κόππι, Φελίτσε Τζιμόντι και Γκαστόν Νετσίνι που κέρδισαν το γύρο της Γαλλίας. Είναι ο τελευταίος ποδηλάτης και ένας από τους μόλις επτά, που κέρδισε τον Γύρο της Ιταλίας και τον 
γύρο της Γαλλίας την ίδια χρονιά.  

Το επιθετικό στυλ και η επιθετική ποδηλασία του Παντάνι τον μετέτρεψαν σε αγαπημένο οπαδό στα τέλη της δεκαετίας του 1990. Ήταν γνωστός με το παρατσούκλι «Ο Πειρατής» (Il Pirata) λόγω του ξυρισμένου κεφαλιού του και της μπαντάνας και των σκουλαρικιών που φορούσε. Με ύψος 1,72 μέτρα και 57 κιλά βάρος, λέγεται ότι είχε την κλασική σωματοδομή για ποδηλάτη ανάβασης. Το στυλ του έχει έρθει σε αντίθεση με αυτό των έμπειρων  αθλητών, όπως ο πέντε φορές νικητής του Γύρου της Γαλλίας Μιγκέλ Ιντουράιν.

Παρόλο που ο Παντάνι δεν βρέθηκε ποτέ θετικός σε απαγορευμένες ουσίες κατά τη διάρκεια της καριέρας του, η καριέρα του ήταν γεμάτη κατηγορίες για ντόπινγκ. Στο γύρο της Ιταλίας του 1999, αποβλήθηκε λόγω των ακανόνιστων τιμών του αίματος. Αν και αποκλείστηκε για «λόγους υγείας», υπονοήθηκε ότι ο υψηλός αιματοκρίτης του Παντάνι ήταν το προϊόν χρήσης της ΕΠΟ. Μετά από μεταγενέστερες κατηγορίες, ο Παντάνι υπέστη σοβαρή κατάθλιψη από την οποία δεν ανάρρωσε ποτέ πλήρως. Πέθανε από οξεία δηλητηρίαση από κοκαΐνη το 2004.

## Πρώτα χρόνια και ερασιτεχνική καριέρα
Ο Παντάνι γεννήθηκε στις 13 Ιανουαρίου 1970 στη Τσεζένα και ήταν  γιος του Φερντινάντο (αναφέρεται ως Πάολο) και της Τονίνα. Εντάχθηκε στον ποδηλατικό σύλλογο Φάουστο Κόππι του Τσεζενάτικο σε ηλικία έντεκα ετών. Ως ερασιτέχνης ποδηλάτης, κέρδισε το Girobio του 1992, το οποίο είναι η ερασιτεχνική έκδοση του Giro d'Italia, αφού προηγουμένος είχε τερματίσει τρίτος το 1990 και δεύτερος το 1991.

## Επαγγελματική καριέρα
### 1992–1996
Η επιτυχία του στο Girobio τον οδήγησε για το υπόλοιπο της σεζόν του 1992 με την ομάδα Carrera Jeans – Vagabond του Νταβίντ Μποϊφάβα. Στον πρώτο του επαγγελματικό αγώνα, το Gran Premio Città di Camaiore τερμάτισε στην 12η θέση. Το 1993, στην πρώτη του ολοκληρωμένη σεζόν ως επαγγελματίας ποδηλάτης, τερμάτισε πέμπτος στην ορεινή διαδρομή του Giro del Trentino και έκανε το ντεμπούτο του στο Giro d'Italia προκειμένου να βοηθήσει τον αρχηγό της ομάδας του, Κλαούντιο Τσιαπούτσι. Ο Παντάνι αναγκάστηκε να εγκαταλείψει τον αγώνα στην 18η διαδρομή λόγω τενοντίτιδας.

## Παραπομπές


## Βιβλιογραφία

* 
* 
* 
* 

## Περαιτέρω ανάγνωση

*
*
*
*
*

## Εξωτερικοί σύνδεσμοι

* Marco Pantani Foundation

Κατηγορία:Ιταλοί αθλητές
Κατηγορία:Θάνατοι από δηλητηρίαση
Ψαγκότ

Το **Ψαγκότ** () είναι ισραηλινός οικισμός ο οποίος ανήκει στο διαμέρισμα Ιουδαίας και Σαμάρειας του Ισραήλ. Γεωγραφικά βρίσκεται στη Δυτική Όχθη, βόρεια της Ιερουσαλήμ στο λόφο Ταβίλ δίπλα στη Ραμάλα, το αλ-Μπίρε και το Κοχάβ Γιαακόβ.  Ιδρύθηκε το 1981, οργανωμένο ως κοινοτικός οικισμός και εμπίπτει στη δικαιοδοσία του Περιφερειακού Συμβουλίου Μπινιαμίν, με τα κεντρικά γραφεία του συμβουλίου να βρίσκονται εκεί. Το 2019 είχε πληθυσμό 1.881 κατοίκους.

Η ονομασία Ψαγκότ σημαίνει Κορυφές στην εβραϊκή γλώσσα.

## Παραπομπές


Κατηγορία:Δυτική Όχθη
Μπάριτς (ποταμός)

Ο **Μπάριτς** (πολωνικά: *Barycz*, γερμανικά: *Bartsch*) είναι ποταμός στα Βοεβοδάτα Μείζονος Πολωνίας και Κάτω Σιλεσίας στη δυτική Πολωνία. Είναι δεξιός παραπόταμος του ποταμού Όντερ. Η πορεία του ποταμού σηματοδοτεί χοντρικά τα βόρεια σύνορα της ιστορικής περιοχής της Κάτω Σιλεσίας με τη Μεγάλη Πολωνία.

Ο Μπάριτς έχει μήκος 136 χλμ. και μια περιοχή λεκάνης 5.547 χλμ². Το περιβάλλον ανάγλυφο του Πάρκου Τοπίου της πεδιάδας του Μπάριτς είναι ένα σημαντικό καταφύγιο υδροβιότοπων. Οικισμοί στον Μπάριτς περιλαμβάνουν τους Οντολάνουφ, Μίλιτς, Σούουουφ, Ζμίγκρουντ και Βάσος. Ο Όρλα είναι μεταξύ των παραποτάμων του.

## Παραπομπές


## Εξωτερικοί σύνδεσμοι
* Η κοιλάδα του ποταμού Μπάριτς

Κατηγορία:Παραπόταμοι του Όντερ
Κατηγορία:Ποταμοί της Πολωνίας
Μπράουνσβιλ (Τέξας)

Το **Μπράουνσβιλ** (αγγλικά: Brownsville) είναι πόλη στην κομητεία Κάμερον στην πολιτεία του Τέξας των ΗΠΑ. Βρίσκεται στη δυτική Ακτή του Κόλπου στο νότιο Τέξας, δίπλα στα σύνορα με το Ματαμόρος του Μεξικού. Η πόλη καλύπτει 376,066 τετραγωνικά χιλιόμετρα και έχει εκτιμώμενο πληθυσμό 186.738 κατοίκους, κατά την απογραφή του 2020. Είναι η 136η μεγαλύτερη πόλη στις Ηνωμένες Πολιτείες και η 18η μεγαλύτερη στο Τέξας. Αποτελεί μέρος της μητροπολιτικής περιοχής Ματαμόρος–Μπράουνσβιλ. Η πόλη είναι γνωστή για το υποτροπικό της κλίμα καθ’ όλο το έτος, το λιμάνι βαθέων υδάτων και τον ισπανόφωνο πολιτισμό.

Η πόλη ιδρύθηκε το 1848 από τον Αμερικανό επιχειρηματία Τσαρλς Στίλμαν αφότου ανέπτυξε μια επιτυχημένη εταιρεία ποταμόπλοιων κοντά. Η πόλη πήρε το όνομά της από το στρατιωτικό φυλάκιο Φορτ Μπράουν, το οποίο πήρε το όνομά του από τον ταγματάρχη Τζέικομπ Μπράουν, ο οποίος πολέμησε και πέθανε ενώ υπηρετούσε ως στρατιώτης του αμερικανικού στρατού κατά τη διάρκεια του Αμερικανικομεξικανικού Πολέμου (1846-48). Ως έδρα της κομητείας, οι κυβερνήσεις της πόλης και της κομητείας είναι σημαντικοί εργοδότες. Άλλοι κύριοι εργοδότες εμπίπτουν στις βιομηχανίες υπηρεσιών, εμπορίου και μεταποίησης, συμπεριλαμβανομένου ενός αναπτυσσόμενου τομέα αεροδιαστημικών και διαστημικών μεταφορών. Λειτουργεί διεθνείς συναλλαγές μέσω του λιμένα του Μπράουνσβιλ. Η πόλη γνώρισε αύξηση του πληθυσμού στις αρχές του 1900, όταν η παραγωγή χάλυβα άνθισε. Συχνά αναφέρεται ότι έχει ένα από τα υψηλότερα ποσοστά φτώχειας στις Ηνωμένες Πολιτείες.

Λόγω σημαντικών ιστορικών γεγονότων, η πόλη έχει πολλά σπίτια και τόπους μάχης που αναφέρονται στον Εθνικό Κατάλογο Ιστορικών Τόπων. Αποτέλεσε τη σκηνή αρκετών σημαντικών γεγονότων του αμερικανικού εμφυλίου πολέμου, όπως η μάχη του Μπράουνσβιλ και η μάχη του Ράντσου Παλμίτο. Η πόλη συμμετείχε επίσης στην Επανάσταση του Τέξας, καθώς και στον Αμερικανικομεξικανικό Πόλεμο. Η ιδιότυπη γεωγραφική θέση του Μπράουνσβιλ το έχει καταστήσει καταφύγιο άγριας ζωής. Αρκετά κρατικά πάρκα και ιστορικοί χώροι προστατεύονται από το Υπουργείο Πάρκων και Άγριας Ζωής του Τέξας.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Τσεχικές βουλευτικές εκλογές 2021

Στις 8–9 Οκτωβρίου 2021 διεξήχθησαν **βουλευτικές εκλογές στην [[Τσεχία]]**, για να εκλεγούν τα 200 μέλη της Βουλής των Αντιπροσώπων του Τσεχικού κοινοβουλίου.

Μετά τις εκλογές, η συμμαχία ΜΑΖΙ και η συμμαχία Πειρατές και Δήμαρχοι σχημάτισαν κυβέρνηση συνεργασίας με Πρωθυπουργό τον Πετρ Φιάλα του Δημοκρατικού Κόμματος Πολιτών.

## Εκλογικό σύστημα
Σύμφωνα με το Σύνταγμα της Τσεχικής Δημοκρατίας, τα 200 μέλη της Τσεχικής Βουλής των Αντιπροσώπων εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Δικαίωμα ψήφου έχουν οι Τσέχοι πολίτες ηλικίας άνω των 18 ετών και δικαίωμα υποψηφιότητας οι άνω των 21 ετών. Το εκλογικό σύστημα είναι αναλογική εκπροσώπηση από 14 πολυεδρικές περιφέρειες. Οι εκλογείς ψηφίζουν από καταλόγους υποψηφίων πολιτικών κομμάτων. Μπορούν να ψηφίσουν ολόκληρο το κόμμα, ή να επιλέξουν και να αριθμήσουν με σειρά προτεραιότητας έως και 4 υποψήφιους ενός κόμματος. Σύμφωνα με το νέο εκλογικό νόμο που θα εφαρμοστεί στις τρέχουσες εκλογές για πρώτη φορά, το εκλογικό όριο είναι 5% για τα πολιτικά κόμματα, 8% για τις συμμαχίες δύο κομμάτων και 11% για τις συμμαχίες περισσότερων από 3 κομμάτων. Η κατανομή των εδρών θα γίνει με τη μέθοδο Ιμπεριάλι.

## Διεξαγωγή

Αρχείο:Muzeum korupce 2021.jpg|Προεκλογική διαφήμιση των Πειρατών και Δημάρχων
Αρχείο:Volby 10 - 2021 (6).jpg|Πόστερ του Ελευθερία και Άμεση Δημοκρατία
Αρχείο:Kampaň SPOLU Praha 2021.jpg|Πόστερ των ΜΑΖΙ
Αρχείο:Volby 2021 Česká Lípa - radnice (2).jpg|Στην ψηφοφορία λήφθηκαν τα απαραίτητα μέτρα για προστασία από τον κορονοϊό, αποστάσεις και μάσκες.
Αρχείο:Hlasovací lístky PSP 2021 Praha.jpg|Ενδεικτικά ψηφοδέλτια

μικρογραφία|314x314εσ|Χάρτης με την προσέλευση ανά περιφέρεια.

## Αποτελέσματα

## Παραπομπές


Κατηγορία:Εκλογές στην Τσεχία
Κατηγορία:Εκλογές του 2021
Τζόρνταν Πίτερσον

Ο **Τζόρνταν Μπερντ Πίτερσον** (, γενν. 12 Ιουνίου 1962, Αλμπέρτα, Καναδάς) είναι Καναδός καθηγητής ψυχολογίας, κλινικός ψυχολόγος, YouTuber και συγγραφέας. Άρχισε να δέχεται ευρεία προσοχή στα τέλη της δεκαετίας του 2010 για τις απόψεις του σε πολιτικά ζητήματα, που κάποιοι της έχουν χαρακτηρίσει ως "συντηρητικές".

Γεννημένος και μεγαλωμένος στην Αλμπέρτα, ο Πίτερσον έλαβε πτυχίο πολιτικών επιστημών και ψυχολογίας από το Πανεπιστήμιο της Αλμπέρτα και διδακτορικό στην κλινική ψυχολογία από το Πανεπιστήμιο ΜακΓκιλ. Μετά τη διδασκαλία και την έρευνα στο Πανεπιστήμιο του Χάρβαρντ, επέστρεψε στον Καναδά το 1998 για να ενταχθεί μόνιμα στη σχολή ψυχολογίας στο Πανεπιστήμιο του Τορόντο. Το 1999, δημοσίευσε το πρώτο του βιβλίο, *Maps of Meaning: The Architecture of Belief*, το οποίο αποτέλεσε βάση για πολλές από τις επόμενες διαλέξεις του. Το βιβλίο συνδυάζει πληροφορίες από ψυχολογία, μυθολογία, θρησκεία, λογοτεχνία, φιλοσοφία και νευροεπιστήμη για την ανάλυση συστημάτων πεποιθήσεων.

Το 2016, ο Πίτερσον κυκλοφόρησε μια σειρά από βίντεο στο YouTube που επέκριναν την τροποποίηση του Καναδικού Νόμου για τα Ανθρώπινα Δικαιώματα και τον Ποινικό Κώδικα (Bill C-16), που ψηφίστηκε από το Κοινοβούλιο του Καναδά. Το 2018, όταν δημοσίευσε το δεύτερο βιβλίο του, *12 Rules for Life: An Antidote to Chaos*. Το 2021, δημοσίευσε το τρίτο του βιβλίο, *Beyond Order: 12 More Rules for Life*.

Ο Τζόρνταν Πίτερσον θεωρεί τον εαυτό του χριστιανό και έχει εκφράσει επίσης τον θαυμασμό του για ορισμένες από τις διδασκαλίες της Ορθόδοξης Εκκλησίας.

## Παραπομπές


Κατηγορία:Καναδοί ψυχολόγοι
Κατηγορία:Καναδοί YouTubers
Κατηγορία:Κλινικοί ψυχολόγοι
Κατηγορία:Καναδοί συγγραφείς
Κατηγορία:Ακτιβιστές της ελευθερίας του λόγου
Κατηγορία:Απόφοιτοι του Πανεπιστημίου της Αλμπέρτα
Τυφέκιο Μ1

350px|μικρογραφία|Το τυφέκιο M1
Το **Τυφέκιο M1** (**M1 Garand**) είναι ημιαυτόματο τυφέκιο μάχης με αναλογίες διαμετρήματος 7.62×63mm. Ήταν το κύριο τυφέκιο υπηρεσίας των ΗΠΑ κατά τη διάρκεια του Β΄ Παγκοσμίου Πολέμου και του Πολέμου της Κορέας. Τα περισσότερα Μ1 χρησιμοποιήθηκαν από τις Ένοπλες Δυνάμεις των ΗΠΑ, αν και πολλές εκατοντάδες χιλιάδες δόθηκαν επίσης ως ξένη βοήθεια σε μέλη του ΝΑΤΟ και χώρες φίλα προσκείμενες στις ΗΠΑ, όπως και στην Ελλάδα που τα συμπεριέλαβε στον εξοπλισμό της επιστράτευσης το 1974. Αν και έχει αποσυρθεί από τις 26 Μαρτίου 1958, εξακολουθεί να χρησιμοποιείται από ομάδες ασκήσεων και τιμητικές φρουρές. Χρησιμοποιείται επίσης ευρέως για κυνήγι, σκοποβολή και ως αντικείμενο συλλογής.

Έλκει την ονομασία του από τον Καναδοαμερικανό σχεδιαστή του, Τζον Γκάραντ, το 1928. Ήταν το πρώτο ημιαυτόματο στρατιωτικό τυφέκιο.  Ο στρατηγός Τζορτζ Σ. Πάτον το χαρακτήρισε "το μεγαλύτερο εργαλείο μάχης που επινοήθηκε ποτέ". 

## Παραπομπές


Κατηγορία:Τυφέκια